BEITIALARRANGOITIA LIZARRALDE (EH Bildu, 2013-05-10):
Eskerrik asko.
Euskal Herria Bildukontzat Durangon gertatutakoa argi hiru kontu uzten ditu. Batetik herrritarrek mugitu behar dutela agintariek egingo badute, bestetik, hala gertatzen denean hori bera salatzen egiten dela indar gehiago okerrak aitortzen baino eta azkenik, batzutan alderdi bera izateak batean eta bestean agintean hilabete luzeetan egin ez den hori oso epe motzean egiteko modua ematen duela.
Ze ez dugu ahaztu behar bost hilabete igaro direla Durango trenbidea lurperatu zela, lehen egunetik begi bistakoak zirela gabeziak, gaizki egindakoak edo amaitu gabeko lanak, segurtasunean, irizgarritasunean, seinale eta argiztapen gabeziak antzeman ziren eta batzuk konpontzen joan dira, denak oraindik ez.
Trena lurperatzeak oinezkoen pasabideak hobetzea ekarri behar zuen, hainbat gune lotzea erraztu egin behar zuen praktikan, baina lanen inaugurazioak ez zuenez horren akabera ekarri ba hilabeteak eman dituzte egia esan herritarren kexu eta orain arte soluziorik gabe.
Erabili izan den aitzakietako bat esango dut Udalaren aldetik bera izan baita gehien hitz egin duen honetaz, ETSarenak zirela lurrak, orain ere ala dira, baina...
...aitzakietako bat esango dut udalaren aldetik bera izan baita gehien hitz egin duena honetaz ETSrenak zirela lurrak, orain ere hala dira baina udalak berehala lanak hasiko zituela iragarri zuen, oraintxe esan duzu orain dela bi egun hasi zirela, atzo pentsatzen nuen nik, baino igoaltxo egia esan.
Beraz badirudi bat-batean arazoak konpondu egin direla eta zuk kasualitate hitza erabili duzu, udala ere saiatu da guri sinestarazten hala tokatzen delako izan dela, nik ez dut kasualitateetan gehiegi sinesten eta kasu honetan ere nekeza egiten zait hilabete luzetako lana derrepentean horrelako herritarren aldetik nolabait ere norberari bere erantzukizunak agerian utzi zaizkionean eta gabeziak agerian utzi zaizkionean, derrepentean administrazioa lotsarazi denean derrepentean hasi izana, barkatuko didazu baina ez dut kasualitateetan gehiegirik sinesten.
Egia da gainera izan den jarrerarengatik ez dudala kasualitateetan sinesten, zergatik? Herritarrek egindako lana beraiekin hitz egin gabe edo gauzak argitu gabe, txikitzea izan delako lehendabiziko erantzuna. Eta egia esango dizut, egungo gizartean auzolana gehiago iruditzen zait bultzatuko beharko litzatekeen zerbait herritarren konpromezua hartzeko bide bat delako, bizi dugun krisi egoeran egia esan bestela ere diru mugak gauzak egiteko oso nabarmenak direlako, eta gainera pentsatu nahi dut akaso egindako lanak zerbait aprobetxagarria izango zutelako eta akaso gastu gutxiago ere bai egin beharrekoak egiterakoan.
Baina badirudi ezin aitortu denez norberaren lana beste bat egiten ari zela, ba egin dena izan da hauek berehala hartu eta besterik gabe txikitu. Eta orain esaten zaigu, hiru pasagune egingo direla, galdera batzuk erantzun dituzu, ulertu ez badut gaizki bi asteetan eginak egongo dira guztiak, eta nire galdera da bi asteetan egin daitekeen lan bat nola demontre ez den egin bost hilabeteetan, jakinda ze inportantea zen obra hori bukatuta horrelako gauza bat egitea.
Ze ulertu dezaket obra bat bukatutakoan hainbat gauza badaudela denbora gehiago eskatzen dutenak egitea, nahiz eta prebizio falta izango den edozein kasutan ere, baina nola demontre ez dugun lehenago egin aurrikuspen kaxkarra gutxienean somatzen dut gertatutakoan. Edonola ere albiste ona da herritarrentzat behingoz hain beharrezkoak zituzten bide horiek egiten hastea, baina ziur nago bere buruari galdetzen diotela gaur ea hurrengoan ere beraiek atera behar ote diren administrazioaren lana egiten bost hilabeteko atzerapena derrepentean bi hasteetan konpondu dadin.
Eta iruditzen zait ez garela mezu ona zabaltzen ari herritarrei beraien lana kritikatzen dugulako beraien konpromezua kritikatzen dugulako administrazioaren lotsak nolabait ere tapatzeko eta konpromezu hori gutxiesten dugulako.
Beraz hobe litzateke elkarlan hori bilatuko bagenu, elkarlan hori aprobetxatuko bagenu eta ez gutxiespenean erori, erori den bezala gehiago udalaren aldetik Gobernua orain arte isilik egon delako. Gero harrituko gara urrun daudelako herritarrak.